1.เริ่มกินยาคุมแบบ28เม็ดวันที่21ก.ค.63(วันแรกของการมีปจด.) และกินเรื่อยมาอย่างตรงเวลาจนถึงเม็ดที่7 และได้มีเพศสัมพันธ์กับแฟนหลั่งในมา5วัน มีโอกาสตั้งครรภ์ไหมคะ 2.ถ้ากินยาคุมยังไม่หมดแผงแล้วปจด.มา(เหลือเม็ดแป้งอีก2-3เม็ด) ต้องกินแผงเก่าให้หมด28เม็ด แล้วค่อยเริ่มแผงใหม่หรือต้องเริ่มแผงใหม่ตั้งแต่วันแรกที่ปจด.มาเลยคะ
สวัสดีค่ะ หากได้เริ่มทานยาคุมกำเนิดแผงแรก ในวันแรกที่มีประจำเดือนมา ยาคุมกำเนิด ก็จะออกฤทธิ์ในการป้องกันการตั้งครรภ์ได้ทันทีค่ะ โดยหากทานไป 7 เม็ดแล้ว และไม่มีการลืมทานยา ไม่มีอาเจียนหลังทานยา ไม่มีท้องเสีย ไม่ได้ใช่ยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% ค่ะส่วนการที่ทานจนถึงเม็ดแป้งเม็ดที่ 4-5 (คือเหลือที่เป็นเม็ดแป้งอีก 2-3 เม็ด) แล้วมีประจำเดือนมา ก็ถือว่าเป็นปกติดีค่ะ เพราะโดยปกติ การทานยาคุมชนิด 28 เม็ด เมื่อทานจนถึงเม็ดแป้งเม็ดที่ 2-4 ก็ย่อมจะมีประจำเดือนมาค่ะ หากไม่มา อาจแสดงว่ามีการตั้งครรภ์เกิดขึ้นค่ะแต่หากเป็นชนิด 21 เม็ด ต้องทานให้ครบ 21 เม็ดก่อน แล้วเว้นระยะไป 7 วัน โดยเมื่อเว้นไป 2-4 วัน จึงจะมีประจำเดือนมาค่ะทั้งนี้ หากทานยาคุมชนิด 28 เม็ดอยู่ ก็ให้ทานจนครบ 28 เม็ดเสียก่อน แล้วจึงเริ่มทานยาแผงใหม่ต่อไป โดยไม่จำเป็นต้องเริ่มทานในวันแรกที่มีประจำเดือนมาอีกต่อไปสำหรับแผงต่อๆ ไปค่ะ